《五言集句十首 其二 看山道中志感》
明代·卢龙云

冉冉在风尘，乌裘几滞秦。一官成白首，万里未归人。

个个峰头出，年年物候新。春山多胜事，归思欲沾巾。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。